### | | | | --- | --- | | | | | --- | | **Byråd** 29. marts 2016 Sagsnr. 710-2015-14505 Dok.nr. 710-2016-128932 Bent Christensen | | 55.                 Forslag til lokalplan nr. 344 - Delta, erhvervsområde i [adresse] og kommuneplantillæg nr. 14 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

I denne sag skal Byrådet tage stilling til et forslag til
lokalplan og kommuneplantillæg for en del af erhvervsområdet nord for [adresse]
i [adresse].

Forslaget tager udgangspunkt i en samlet planovervejelse og
en strategi for erhvervsområdet langs [adresse], som et af de mest velbeliggende
og attraktive erhvervsområder i [adresse]. På den baggrund angives med
forslag til lokalplan nr. 344 en retning, der lægger op til en mere intensiv
udnyttelse af de sidste uudnyttede grunde i første og anden række langs
[adresse]. Denne strategi hænger sammen med en orientering mod mere
arbejdskraftintensive erhverv - fra virksomheder med produktion og
lagervirksomheder til kontor- og servicevirksomheder.

Ved at fastlægge fælles og gennemgående højere
bebyggelsesprocenter for ejendommene langs [adresse] følger lokalplanforslaget
samtidig op på en række konkrete sager om overførsel af arealer imellem
gældende lokalplaner og imellem ejendomme.

I dag er den maksimale bebyggelsesprocent i de gældende
lokalplaner fastlagt til 40 i de første to rækker langs [adresse] og 50 i de
bagvedliggende. Dog er den fastlagt til 50 for den yderste ejendom, Delta 8.
Den mere intensive udnyttelse, som gøres mulig med den højere
bebyggelsesprocent, ledsages i forslag til lokalplan nr. 344 af bestemmelser
om, hvor stor en andel af den enkelte grund, der må bebygges. Dette for at
sikre, at erhvervsområdets åbne og grønne karakter fastholdes, så der i stedet
bygges i højden.

Forslaget til lokalplan og kommuneplantillæg omfatter kun
en mindre del af erhvervsområdet i [adresse]. Der lægges imidlertid op til, at den
samme strategi for udviklingen af området langs [adresse] vil blive lagt til
grund for den fremtidige planadministration og sagsbehandling i området.

**VURDERING**

De planmæssige rammer for lokalplanområdet, der i dag er
omfattet af lokalplanerne nr. 107, 143 og 323 sammenskrives og revideres. I
hele lokalplanens delområde I øges bebyggelsesprocenten fra 40 til 50 for at
samle op på byggemulighederne i den gældende lokalplan nr. 323.

På [adresse], lokalplanens delområde II, videreføres
muligheden for at opføre et højhus på 10 etager. Det præciseres, hvor i
delområdet, der må opføres bebyggelse, og der fastsættes minimum og maksimum
etageantal inden for tre byggeområder for at sikre en markant overgang til det
kommende David Dam og Rejs-anlæg ved E45.

Delområde III udvides i forhold til den gældende lokalplan,
og de nuværende byggemuligheder fastholdes.

I Kommuneplan 13 er Søften erhvervsområde udlagt til
’facadeorienterede virksomheder’ og ’virksomheder med megen persontrafik’ og
beskrives således:

*”Søften erhvervsområde udgør kommunens primære
erhvervsområde. Samtidig med at det gennem indretning, profil og udformning
målrettes både lettere og avancerede erhvervstyper, gør den nære beliggenhed i
forhold til motorvejen området attraktivt også for transportorienterede
virksomheder. I takt med en fremtidig udbygning af den kollektive
persontransport, vil området i stigende grad orientere sig mod mere
arbejdskraftintensive virksomheder.”*

**ØKONOMI**

Lokalplanforslaget giver mulighed
for at videreføre vejen Delta under højspændingsledningerne. Vejanlægget og de
kommunale udgifter, der er forbundet hermed, herunder arkæologisk
prøvegravning, vil først blive aktuelt i forbindelse med byggemodning til David Dam
og Rejs-anlægget øst for lokalplanområdet.
Lokalplanforslaget medfører ikke andre kommunale udgifter.

Delta 8 er den eneste grund i lokalplanområdet, hvor der
endnu ikke foretaget arkæologiske prøvegravninger. Udgifterne
i forbindelse med en eventuel prøvegravning på [adresse] vil være [adresse]
uvedkommende. [adresse] anbefaler, at der foretages prøvegravning,
inden anlægsarbejde påbegyndes. Hvis forundersøgelsen ikke gennemføres, og der
under anlægsarbejdet findes spor af fortidsminder, skal arbejdet standses. Udgiften
til den efterfølgende arkæologiske undersøgelse skal i dette tilfælde afholdes
af bygherren.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

Teknik og Kultur har holdt indledende møder med ejeren af
den ubebyggede grund Delta 8 om de aktuelle planer for fremtidig udnyttelse af
grunden.

**INDSTILLING**

Direktøren for Teknik og Kultur indstiller til Byrådet:

1.   At ”Forslag til lokalplan nr. 344 –
Delta, erhvervsområde i [adresse] og tillæg nr. 14 til Kommuneplan 13” godkendes
og fremlægges i offentlig høring i otte uger.

**BESLUTNING**

***Teknik- og Miljøudvalget, 3. marts 2016:***

Fraværende:Ronnie Jakobsen

Indstilles godkendt.

***Økonomiudvalget, 15. marts 2016:***

Fraværende:Jimmy Pedersen

Indstilles godkendt.

**Bilag**

|  |  |
| --- | --- |
| Forslag til "Lokalplan nr. 344 - Delta, erhvervsområde i [adresse] og tillæg nr. 14 til Kommuneplan 13 " | 710-2016-93682 |